એમાં તાજા પરણેલાઓની તો બોસ…. વાત જ જવા દો. આપણને દયા આવે! લગન પહેલાં કસમ ખાઈ ખાઈને કહેલું કે “ડાર્લિંગ.. તારા માટે તો હું આકાશના તારા પણ તોડી લાવું!” અને… અત્યારે એનાથી કાંદા નથી લવાતાં, બોલો! જો કે આવી વોરંટી તો અમે પણ આપતાં. પણ પછી ફરી જતાં કે ગાંડી.. “તારા” નહી પણ “તનકતારા” લાવવા કહેલું! પણ કાંદા માટે કંઈ “વાંદા” લઈને થોડું જવાય? અને એ વખતે તો આપણી વ્હારે ચાઈના પણ નહીં આવે. બાકી એ લોકો આબેહૂબ “કાંદા” બનાવવામાં પાવરધા ખરાં!